
Parlamentul României   

Camera Deputaţilor 
Comisia pentru administraŢie pUblicĂ 
Şi amenajarea teritoriului
	Nr.
	  4c-7/22

	Bucureşti,
	8 iunie 2022


Către,



BIROUL PERMANENT AL 




CAMEREI DEPUTAȚILOR


Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr.55/2021 pentru modificarea Legii nr.152/1998 privind înfiinţarea Agenţiei Naţionale pentru Locuinţe, retrimis Comisiei pentru administraţie publică şi amenajarea teritoriului pentru dezbatere în fond, în vederea examinării și depunerii unui nou raport, cu adresa nr. PLx 350/2021 din 7 februarie 2022.
PREŞEDINTE
Simona BUCURA – OPRESCU

R A P O R T  SUPLIMENTAR    

asupra proiectului de Lege privind aprobarea Ordonanţei de urgenţă a Guvernului nr.55/2021 pentru modificarea Legii nr.152/1998 privind înfiinţarea Agenţiei Naţionale pentru Locuinţe

În ședința din ziua de luni, 7 februarie 2022, Comitetul liderilor grupurilor parlamentare a hotărât retrimiterea pentru dezbatere în fond către Comisia pentru administraţie publică şi amenajarea teritoriului a Proiectului de Lege privind aprobarea Ordonanţei de urgenţă a Guvernului nr.55/2021 pentru modificarea Legii nr.152/1998 privind înfiinţarea Agenţiei Naţionale pentru Locuinţe în vederea examinării și depunerii unui nou raport, prin adresa nr. PLx. 350/2021 din 7 februarie 2022 și înregistrată cu nr. 4c-7/22 din 7 februarie 2022.

Senatul, în calitate de primă Cameră sesizată, a adoptat proiectul de lege în şedinţa din 14 septembrie 2021.
Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată, şi ale art. 92 din Regulamentul Camerei Deputaţilor, republicat, cu modificările și completările ulterioare.
Pentru acest proiect de lege s-a depus raportul de adoptare în forma adoptată de Senat nr. 4c-7/399 din 14 decembrie 2021.


La întocmirea prezentului raport suplimentar Comisia pentru administrație publică și amenajarea teritoriului a avut în vedere:

· avizul favorabil al Consiliului Legislativ (nr. 480/24.06.2021);

· avizul favorabil al Consiliului Economic și Social (nr. 4857/24.06.2021)
· avizul favorabil al Comisiei pentru drepturile omului, culte și problemele minorităților naționale (nr. 4c-6/682/29.09.2021);
· avizul favorabil al Comisiei pentru egalitate de șanse pentru femei și bărbați (nr. 4c-20/338/28.09.2021);
· avizul favorabil al Comisiei pentru învățământ (nr. 4c-11/1012/13.10.2021);
· avizul favorabil al Comisiei juridice, de disciplină și imunități (nr. 4c-13/695/16.11.2021).

Proiectul de lege are ca obiect de reglementare modificarea Legii nr.152/1998, astfel încât să se asigure repartizarea unei locuinţe realizată prin programul guvernamental pentru construcţia de locuinţe pentru tineri, destinate închirierii, în termen de 60 de luni după împlinirea vârstei de 35 ani, precum şi accesul oricărei categorii de specialişti din sănătate şi învăţământ la o locuinţă realizată prin programul guvernamental pentru construcţia de locuinţe pentru tineri, destinate închirierii. De asemenea, proiectul vizează instituirea modului de calcul al chiriei pentru locuinţele pentru tineri, destinate închirierii, raportat la valoarea de investiţie a construcţiei, comunicată de A.N.L. la finalizarea lucrărilor de construcţii-montaj.

           Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a examinat proiectul de lege în şedinţa din data de 8 iunie 2022.

La lucrările Comisiei pentru administrație publică și amenajarea teritoriului au fost prezenţi deputați conform listei de prezență.

La dezbateri a participat, în conformitate cu prevederile art. 56 și 57 din Regulamentul Camerei Deputaţilor, republicat, cu modificările și completările ulterioare, domnul Gabriel Dinică – Director general adjunct în cadrul Agenției Naționale pentru Locuințe.

În urma examinării proiectului de lege, a raportului inițial şi a opiniilor exprimate,  membrii Comisiei au hotărât, cu majoritate de voturi, să propună plenului Camerei Deputaților menținerea raportului inițial de adoptare a  proiectului de Lege privind aprobarea Ordonanţei de urgenţă a Guvernului nr.55/2021 pentru modificarea Legii nr.152/1998 privind înfiinţarea Agenţiei Naţionale pentru Locuinţe, în forma adoptată de Senat.

În funcţie de obiectul şi conţinutul său, proiectul de lege face parte din categoria legilor ordinare.

	PREŞEDINTE
	SECRETAR,

	Simona BUCURA – OPRESCU
	Christine THELLMANN


Șef serviciu, Cristian BITEA
Consilier parlamentar, Beatrice MEIANU
